Diari Oficial de la Generalitat Valenciana


Sumari del DOGV 2061, del 06-07-1993 (1993/828580)

DECRET 80/1993, de 28 de juny, del Govern Valencià, pel qual amplia la condició de sepelis ordinaris a l'àmbit de la Comunitat Valenciana.
------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/06/28/80/dof/vci/html**

### Dades del document

Número de DOGV
:   2061

Data del DOGV
:   06-07-1993

Secció del DOGV
:   DISPOSICIONS GENERALS

Número del document
:   1993/828580


Data del document
:   28-06-1993

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 80/1993, de 28 de juny, del Govern Valencià, pel qual amplia la condició de sepelis ordinaris a l'àmbit de la Comunitat Valenciana.  
El Reglament de Policia Sanitària Mortuòria vigent, ja indicava la possibilitat de considerar sepelis ordinaris els trasllats de cadàvers entre nuclis de població continus o que comptaren per a relacionar-se entre ells amb vies de comunicació fàcils, encara que els sotmetia a l'aprovació de les aleshores anomenades direccions provincials de Sanitat. Avui les circumstàncies ens permeten que, garantint tot el que preceptua el Decret 2263/1974, de 20 de juliol, del Ministeri de la Governació, es puguen fer aquests trasllats en un àmbit territorial major.  
Els transports funeraris i les facilitats de comunicació que fa possibles la xarxa viària de la Comunitat Valenciana han modificat les condicions per al trasllat de cadàvers d'un municipi a un altre. A hores d'ara, el transport terrestre permet aquests trasllats en intervals de temps curts, molt per sota del que disposa com a termini per a les inhumacions el Reglament de Policia Sanitària Mortuòria, i amb totes les garanties sanitàries.  
Aixà permet reduir la necessitat d'autorització sanitària als trasllats que tinguen el seu origen a la Comunitat Valenciana i la seua destinació fora d'aquest àmbit territorial, o en què concórreguen circumstàncies especials.  
En eliminar la necessitat d'autorització administrativa per al trasllat de cadàvers en l'àmbit territorial de la Comunitat Valenciana, en els termes que determina aquest decret, es produeixen una simplificació administrativa important d'aquest aspecte de l'ordenació sanitària mortuòria i importants avantatges per als familiars dels difunts, per a qui així es reduiran els tràmits i els costos del sepeli, directes i indirectes.  
Per tot això, i segons el que disposen els articles 31.11 i 38.1 de l?Estatut d'Autonomia de la Comunitat Valenciana i el Reial Decret 278/1980, de 25 de gener, sobre transferència de competències en matèria d'activitats molestes, insalubres, nocives i perilloses, cultura sanitat, a proposta del Conseller de Sanitat i Consum i amb la deliberació prèvia del Govern Valencià, en la reunió del dia 28 de juny de 1993,  
DECRETE  
Article primer  
Tindran la consideració de sepelis ordinaris els trasllats de cadàvers que es facen dins dels terminis d'un municipi i entre municipis de la Comunitat Valenciana, en cotxe fúnebre o furgó de ferrocarril, en fèretres comuns i que tinguen la llicència d'enterrament corresponent.  
Article segon  
En cap cas, en l'itinerari, podran establir-se etapes de permanència en locals públics o privats, i sempre haurà de fer-se la inhumació o la cremació al cementiri o crematori de destinació abans que passen quaranta-vuit hores des de la mort.  
Article trenta  
La conducció, el trasllat i l'enterrament de cadàvers caldrà fer-los d'acord amb el que disposa el Reglament de Policia Sanitària Mortuòria vigent, i compliran el requisits que estableix el Decret 2263/1974, de 30 de juliol, del Ministeri de la Governació.  
DISPOSICIO FINAL  
Es faculta el Conseller de Sanitat i Consum perquè dicte les disposicions necessàries per al desplegament d'aquest decret.  
València, 28 de juny de 1993.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA


Còpia Permalink ELI